Държавен вестник, бр. 12, 2024 г., стр. 37

БРОЙ  12	
Д Ъ Р Ж А В Е Н  В Е С Т Н И К 	
СТР.  37  
от глава трета на Наредба № 10 от 2019 г. за 
организацията, управлението и вътрешния 
контрол в банките.“
§ 12. Създават се чл. 21 – 23:
„Проверка на предоставената информация
Чл. 21. При възникване на основателни 
съмнения за истинността на представените 
документи и/или изложените в тях обсто-
ятелства и твърдения БНБ може да изиска 
допълнителна информация и да извършва 
проверка съобразно достъпните информаци-
онни ресурси.
Оценка на връзките с близки сътрудници
Чл. 22. В случаите, в които е налице ин-
формация относно близък сътрудник, които 
да дават основание за съмнение относно на-
деждността и пригодността на лицето, БНБ 
оценява естеството на връзките между тях и 
степента на влияние на този сътрудник върху 
лицето. Ако в резултат на оценката се прецени, 
че връзките и влиянието по изречение първо 
са със съществен характер, това е основание 
да се приеме, че лицето не притежава добра 
репутация.
Опазване на личните данни на трети лица
Чл. 23. Събраната по реда на тази наред-
ба информация за трети лица се използва 
единствено за целите на съответното адми-
нистративно производство. При деклариране 
на близки сътрудници по реда на чл. 8 или 
20 деклараторът уведомява съответните лица 
за тази стъпка.“
§ 13. В допълнителните разпоредби се 
правят следните изменения и допълнения:
1. В § 1:
а) в т. 3:
аа) буква „а“ се изменя така:
„а) регулираните пазари, централните де-
позитари на ценни книжа, инвестиционните 
посредници, националните инвестиционни 
дружества, управляващите дружества, лицата, 
управляващи алтернативни инвестиционни 
фондове и дружествата със специална инвес-
тиционна цел;“
бб) буква „е“ се изменя така:
„е) дружества за електронни пари, пла-
тежни институции и доставчици на услуги 
по предоставяне на информация за сметка 
по смисъла на Закона за платежните услуги 
и платежните системи;“
б) в т. 5 след думите „финансовия сектор“ 
се добавя „извън тези по т. 3“;
в) в т. 8, буква „б“ думите „т. 23“ се заме-
нят с „т. 21“;
г) създават се т. 12 – 15:
„12. При деклариране на близки сътрудни-
ци по смисъла на § 1, ал. 1, т. 4в, буква „а“ 
от допълнителните разпоредби на Закона за 
кредитните институции, когато кандидатът 
за одобрение заема длъжност с ръководни 
функции в юридическо лице, независимо от 
нейния характер, или е негов действителен 
собственик, той декларира управителите, 
прокуристите и членовете на съвета на 
директорите, съответно на управителния и 
надзорния съвет.
13. При деклариране на близки сътрудни-
ци по смисъла на § 1, ал. 1, т. 4в, буква „б“ 
от допълнителните разпоредби на Закона за 
кредитните институции, когато кандидатът 
за одобрение заема длъжност с ръководни 
функции в юридическо лице, независимо от 
нейния характер, той декларира действител-
ните собственици на лицето.
14. На деклариране по реда на наредбата 
като близки сътрудници не подлежат лица, 
заемащи длъжности с ръководни функции в 
юридически лица от финансовия сектор, които 
са обект на лицензионен режим и на надзор 
от страна на компетентен орган, включващ 
издаване на предварително или последващо 
одобрение за придобиване на квалифицирано 
дялово участие и за заемане на длъжност като 
управител, прокурист или член на съвета на 
директорите, съответно на управителния и 
надзорния съвет на лицето. На деклариране 
не подлежат и действителните собственици 
на лицата по изречение първо, както и ли-
цата, притежаващи квалифицирано дялово 
участие в тях. 
15. „Идентификационни данни за близки 
сътрудници“ са всякакви данни, с които 
кандидатът за одобрение разполага и които 
позволяват еднозначна идентификация на съ-
ответния близък сътрудник от страна на БНБ.“
2. В § 3 основният текст се изменя така:
„§ 3. Банките прилагат относимите насоки 
на европейските надзорни органи, приети 
за спазване от Управителния съвет на БНБ, 
включително относно:“.
§ 14. В приложение № 1, раздел 10, таблица 
Б се създава т. 7:
„7. декларация по чл. 8, ал. 1, т. 4а, съот-
ветно по чл. 20, ал. 3, т. 5а.“
Преходни и заключителни разпоредби
§ 15. Заварените при влизането в сила на 
тази наредба административни производства 
се довършват по досегашния ред.
§ 16. Тази наредба се издава на основание 
чл. 16, т. 5 от Закона за Българската народна 
банка, чл. 11, ал. 3 и чл. 11а, ал. 3 във връзка 
с § 13 от преходните и заключителните разпо-
редби на Закона за кредитните институции и 
е приета с Решение № 23 от 22 януари 2024 г. 
на Управителния съвет на Българската на-
родна банка.
Управител:  
Димитър Радев
1076